изискванията, предвидени в настоящия регламент:
 а)
 „Зародишните продукти, получени от свине, отглеждани в ограничителна зона II, в съответствие със специалните мерки за контрол, свързани с африканската чума по свинете, изложени в Регламент за изпълнение (EU) 2021/605 на Комисията.“;
 б)
 „Зародишните продукти, получени от свине, отглеждани в ограничителна зона III, в съответствие със специалните мерки за контрол, свързани с африканската чума по свинете, изложени в Регламент за изпълнение (EU) 2021/605 на Комисията.“
 В случай на движения в рамките на същата засегната държава членка обаче компетентният орган може да реши, че не е необходимо да издава ветеринарния здравен сертификат, посочен във втория подпараграф на член 161, параграф 2 от Регламент (ЕС) 2016/429.
 Член 21
 Задължения на операторите във връзка с ветеринарните здравни сертификати за движения на пратки от материали от категории 2 и 3, получени от свине, отглеждани в ограничителни зони II и III, извън тези зони
 Операторите придвижват пратки от материали от категории 2 и 3, получени от свине, отглеждани в ограничителни зони II и III, извън тези зони в рамките на същата засегната държава членка или до друга държава членка, само в случаите, обхванати в членове 33—37, ако тези пратки са придружени от:
 а)
 търговския документ, посочен в глава III от приложение VIII към Регламент (ЕС) No 142/2011 на Комисията; както и
 б)
 ветеринарен здравен сертификат, посочен в член 22, параграф 5 от Регламент (ЕС) No 2020/687;
 В случай на движения в рамките на същата засегната държава членка обаче компетентният орган може да реши да не се издава ветеринарен здравен сертификат, посочен в член 22, параграф 6 от Регламент (ЕС) 2020/687.
 Раздел 4
 Специфични условия за дерогации с цел разрешаване на движенията на пратки от свине, отглеждани в ограничителна зона I, извън тази зона
 Член 22
 Специфични условия за дерогации с цел разрешаване на движенията на пратки от свине, отглеждани в ограничителна зона I, извън тази зона
 1. Чрез дерогация от забраната, предвидена в член 9, параграф 1, компетентният орган на засегнатата държава членка може да разреши движенията на пратки от свине, отглеждани в ограничителна зона I, извън тази зона:
 а)
 до животновъден обект, разположен на територията на същата засегната държава членка:
 i)
 в друга ограничителна зона I;
 ii)
 в ограничителни зони II и III;
 iii)
 извън ограничителни зони I, II и III;
 б)
 до животновъден обект, разположен на територията на друга държава членка;
 в)
 до трети държави.
 2. Компетентният орган предоставя разрешенията, предвидени в параграф 1, при спазване на:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687;
 б)
 допълнителните общи условия, предвидени в член 14, параграф 2 и член 15, параграф 1, букви б) и в), параграфи 2 и 3, и членове 16 и 17.
 Раздел 5
 Специфични условия за дерогации с цел разрешаване на движенията на пратки от свине, отглеждани в ограничителна зона II, извън тази зона
 Член 23
 Специфични условия за дерогации с цел разрешаване на движенията на пратки от свине, отглеждани в ограничителна зона II, извън тази зона на територията на същата засегната държава членка
 1. Чрез дерогация от забраната,